Cerca interactiva de cursos, a l'àrea Ciències de l'educació, ordenats per data d'inici.\n7 - Eines per analitzar dades: aplicació als treballs de recerca\n72 - Recursos creatius per narrar i crear històries (CUENTO... Contigo)\nEls objectius del curs són oferir estratègies i recursos per a l'animació lectora, partint de la narració oral; propiciar l'ús de contes i faules com a suport educatiu; estimular la utilització de recursos creatius i pràctics en l'animació lectora i en la creació de l'hàbit lector; i ajudar a la posada en marxa d'activitats d'animació lectora, divertides, didàctiques, dinàmiques i creatives.\n73 - Ioga i educació. Cos, ment i emocions a l'aprenentatge\nEls objectius del curs són relacionar algunes teories de l’educació amb el ioga; reconèixer les àrees del cervell que intervenen en l’aprenentatge; afavorir el clima de relació a l’aula; expressar i canalitzar emocions; prendre consciència del cos i de la respiració; utilitzar el cos en l’aprenentatge; potenciar la relaxació i el descans a l’aula; desenvolupar l’atenció i la concentració; i crear espais per a la quietud i el silenci.\n74 - Tècnica vocal basada en el mètode estill voice training (estill voice craft)\nOlot, 3 de juliol\nEl curs permet conèixer les característiques i el funcionament del nostre aparell fonador i com condicionen l’emissió de la veu. A partir d’aquest coneixement es donaran recursos pràctics aplicables tant a nivell personal com a l’aula. També permet atendre alguns dels dubtes que els assistents al curs puguen tenir a partir de la seua pràctica habitual a l’aula, i conèixer i practicar l’entrenament vocal que un professional de la veu, de la disciplina que siga, necessita per estar més fort vocalment parlant.\n75 - Musicoteràpia Transcultural (II)\nAquest curs tracta els temes següents: 1. Preferències musicals i identitat sonora dins el nostre context cultural; 2. Xamanisme transcultural; 3. Cants harmònics: el potencial de l’energia sònica; 4. Programa musicoteràpia i mindfulness; 5. Música i creativitat.\n77 - Evitem el fracàs escolar amb tècniques d'estudi emocionals\nEls objectius del curs són identificar l’estat emocional de l’usuari; valorar les habilitats cognitives i potenciar-les; introduir elements necessaris per tenir èxit escolar; i ensenyar noves tècniques d’estudi a partir de les emocions.\n142 - Identitats i sexualitats subversives. Una aproximació multidisciplinària a la diversitat sexual i de gènere\nL'objectiu és incorporar al currículum d'estudiants i professionals una perspectiva oberta i realista sobre la diversitat sexual i de gènere i acostar-los a la realitat LGTBIQ. S'abordarà la diversitat de formes de viure i d'expressar el cos, la sexualitat, la identitat de gènere i l'expressió de gènere amb la finalitat de visibilitzar, naturalitzar, entendre i respectar realitats que han estat invisibilitzades per l'heterocentrisme i integrar-les en les nostres relacions socials i laborals.\n144 - Manual d'instruccions per hackejar el curriculum (o per aprendre a construir ecosistemes curriculars)\nCal (re)pensar i (re)estructurar les arquitectures de docència per donar resposta a la societat del segle XXI? Com articular les competències, els continguts i les àrees de coneixement? Com podem transitar del concepte de currículum tradicional al concepte d’ecosistema curricular? El curs pretén encetar un debat d’aquestes qüestions. Repensar metodologies, organitzacions i arquitectures de les institucions educatives actuals i, desenvolupar estratègies per construir ecosistemes curriculars.\n147 - Alumnes amb altes capacitats. Un repte educatiu del segle XXI\nL'objectiu del curs es adequar l'atenció a alumnes d'altes capacitats que requereixen d'unes tècniques específiques que donen resposta a les seues necessitats en l'àmbit educatiu i dissenyar models educatius que ens permeten l'atenció a la diversitat real a l'aula. Aplicar estratègies metodològiques d'intervenció en l'aula per desenvolupar al màxim les competències de tots i cadascun dels estudiants. La metodologia que s'utilitzarà durant el curs serà participativa i interactiva.\n199 - La tutorització de les estades formatives a l’escola\nCompetències del formador per a l’acompanyament. Observació d’aula i retorn formatiu. Acompanyament, comunicació i relació d’ajuda. Dinàmiques per a tallers de tutoria grupal. Videoformació. La postura reflexiva amb els estudiants i per a la formació.\n258 - El treball per projectes en l'educació primària\nVic, 3 de juliol\nEl curs vol contribuir al coneixement de la metodologia de projectes i donar pautes per a la seua aplicació a l’educació primària. Els objectius són: identificar els trets singulars del mètode de projectes com a metodologia d’aula; aportar estratègies i instruments per al disseny, planificació, dinamització i avaluació de projectes a l’aula, i conèixer experiències procedents de centres escolars que han introduït el mètode de projectes.\n260 - Tècniques de meditació aplicades a l'àmbit educatiu\nL’excés d’estimulació al qual estem sotmesos pot generar estrès i ansietat. La pràctica de la meditació permet millorar les funcions cognitives i conduir a un estat de consciència i d’atenció plena que ofereix la capacitat d’estar sempre en l’aquí i l’ara augmentant així el benestar personal i professional. Introduir la meditació a l’aula permet que els alumnes augmenten la seua atenció, memòria, autocontrol i creativitat.\n301 - Tècniques en resolució positiva del conflicte a l'aula: mediació escolar\nTaller sobre comunicació i gestió positiva del conflicte adreçat a docents i alumnes, que vulguen aprendre com la mediació és una eina molt poderosa per a transformar conflictes socioemocionals. La «globalització» i interculturalitat, dintre de l’aula, ens porta a desenvolupar necessàriament competències personals i habilitats comunicatives que promou la educació de caràcter inclusiu. Com ho farem? Aprendràs a «pensar en clau mediadora» i a transformar els conflictes mitjançant el coaching.\n302 - Una mirada actualitzada a l'art: revisió i aprofundiment de les obres d'art de les PAU\nCurs destinat al professorat que imparteix Ciències Socials a secundària i, especialment, Història de l'Art a 2n de Batxillerat. El curs aprofundirà en el coneixement d'algunes de les obres artístiques prescrites al currículum i avaluades a les proves PAU. Es pretén actualitzar els continguts d'acord amb les noves aportacions científiques al respecte, aportar recursos que faciliten la tasca del professorat a l'aula.\n304 - Representant la docència: imatges del mestre i l'alumne dins la literatura i el cinema\nAquest curs ofereix, primer, una revisió dels diferents conceptes i arquetips de l’ensenyament en el passat cultural d’Europa (centrant-nos especialment en l’ensenyament a infants i joves) i, segon, relacionar aquests conceptes i figures amb les teories actuals sobre les funcions de l’ensenyant i l’alumnat, i el seu paper en la nostra societat.\n305 - La ludificació a les aules: un repte per assolir\nLa ludificació és un concepte nou que recull una pràctica ben antiga: la utilització de dinàmiques de joc en activitats que no siguen necessàriament recreatives. Aplicades a l'aula, les dinàmiques de ludificació poder esdevenir una eina ben interessant que aplicar a classe. En aquest curs ens endinsarem, a través d'una introducció teòrica i un seguit d'exemples i activitats pràctics, en la ludificació i en les seues possibilitats dins les aules.\n344 - Encuentro de Innovación educativa: nuevos escenarios, nuevas miradas (VI)\nAlcoi, 3 de juliol\nAquest curs té l’objectiu d’establir un pont d’unió entre la universitat i els centres educatius, teoria i pràctica.\n526 - La importància de la intensitat a les classes d'educació física\nL'increment de l'obesitat infantil i dels estils de vida sedentaris ocasiona noves necessitats i reptes als professionals involucrats en l'educació dels escolars. La intensitat de l'activitat física de nins i adolescents suposa un element crucial per combatre aquestes epidèmies. S'oferirà una visió científica dels efectes beneficiosos d'incrementar la intensitat a les classes d'educació física, així com de certes pautes metodològiques i pràctiques per augmentar-la.\n531 - Procés creatiu i autoconeixement\nEl procés de crear (tesi, projecte, obra d’art o empresa) posa a prova les nostres capacitats i recursos interns. Per crear amb fluïdesa cal tenir un sistema de creences internalitzat i fortalesa emocional per afrontar els daltabaixos de la creativitat. Analitzarem obstacles i potencialitats internes que fan fluir la creativitat. Amb exercicis d’expressió artística (plàstica, escriptura, veu, dramatització) explorem una cartografia del procés creatiu que ens acosta a la seua dimensió psíquica.\n257 - Escola d'Estiu de Literatura Infantil i Juvenil. Jornades internacionals sobre literatura parlada. L'art de dir i l'art d'explicar (8a edició)\nMonistrol de Montserrat, 4 de juliol\nL’UVic-UCC, en col·laboració amb Abadia de Montserrat, obre la VIII Escola d’Estiu adreçada a persones que, des de l’àmbit de l’ensenyament, la biblioteca infantil, la recerca o la motivació personal, tinguen interès en l’aprofundiment d’aspectes del llibre infantil i juvenil. Aquesta edició se centra en la literatura parlada. L’art de dir i l’art d’explicar, tema que ens permet reflexionar sobre el valor de la transmissió oral de la literatura per a infants i joves.\n299 - Multilingüismo y AICLE (Aprendizaje Integrado de Contenidos y Lenguas Extranjeras)\nBenissa, 5 de juliol\nEl multilingüisme és una prioritat per a l’educació; els programes per a l’Aprenentatge Integrat de Continguts i Llengües Estrangeres (AICLE) han experimentat un gran auge en diversos cicles educatius. Presentarem diversos enfocaments sobre el multilingüisme, projectes per a la implantació de programes bilingües en distints nivells, l’aplicació de les TIC i el paper de les institucions i el professorat, la seua formació i els recursos disponibles per a una integració en aquests programes.\n267 - El modelo educativo del Proyecto Roma: teoría y práctica. Construyendo comunidades de convivencia y aprendizaje a través de proyectos de investigación en las aulas\nCocentaina, 6 de juliol\nL’objectiu del curs és conèixer el model educatiu del Projecte Roma des de la pràctica en Infantil, Primària i Secundària en col·legis i instituts. S’hi treballaran els temes següents: canvis en la construcció del coneixement en l’aula a través de projectes d’investigació, com fer per tal que siga una comunitat de convivència i aprenentatge, què és l’aprenentatge cooperatiu i com fer per a viure en democràcia, valorant les diferències humanes com a valor i com a defecte o lacra social per a construir una escola sense exclusions.\n101 - L’autoaprenentatge com a recurs per al professorat de valencià (I)\nCocentaina, 7 de juliol\nL’autoaprenentatge com a recurs per al professorat de valencià (I) és un curs de 30 hores lectives i 2 crèdits (vàlids per a la Capacitació). L’objectiu que ens plantegem és mostrar diversos recursos en línia amb què el professorat de valencià podrà ajudar el seu alumnat a consolidar de manera autònoma els coneixements que necessita un aprenent inicial de valencià.\n112 - Curso internacional de música moderna (pop, rock, blues, jazz...). Guitarra eléctrica, bajo, canto moderno, batería, percusión, piano moderno... (XI)\nLa Nucia, 10 de juliol\nAl XI Curs Internacional de Música Moderna 2017 s’oferirà una formació tècnica i teòrica en pop, rock, blues, jazz, música llatina, en les especialitzats de guitarra elèctrica i baix, piano i teclats, percussió, bateria, cant modern i vent. S’hi abordaran els aspectes històrics de cada gènere musical, les seues característiques principals i la interpretació del repertori dels diferents estils. S’hi realitzaran treballs individuals en cada especialitat i diverses agrupacions col·lectives.\n119 - Educació emocional i teatre\nEn el curs valorarem la importància de les emocions en la salut física i psíquica i prendrem consciència de la importància del desenvolupament d’una autoestima adequada. Aprendrem a conèixer les nostres emocions i a reconèixer les emocions en els altres a partir del desenvolupament de les arts escèniques, emprant la comunicació no verbal com a eina educativa. Serà un curs on es combinarà el corpus teòric amb dinàmiques actives i participatives.\n275 - Jocs, contes i art. Filosofia 3/18 a Educació Infantil\nAquest curs està pensat especialment per a mestres d’Educació Infantil que vulguen treballar el projecte Filosofia 3/18 a l’aula. En les 15 hores de formació treballarem a partir dels recursos del programa d’Ed. Infantil «Juguem a pensar», i veurem com podem potenciar la capacitat intel·lectual dels més petits, introduint i reforçant els hàbits cognitius i les actituds afectives a través de jocs, contes i art (pintura, música i cinema).\n277 - Cinema per viure i conviure a l'aula\nAquest curs tracta sobre el cinema com a font de coneixement, comunicació i convivència. El curs facilita familiaritzar-se amb la història i el llenguatge cinematogràfics per convertir-lo en una eina educativa més enllà del seu valor com a font d'entreteniment. Els joves com a protagonistes d'històries de ficció per parlar de la seua realitat. Dels clàssics de Hollywood, al cinema d'autor proper, el gènere documental o els formats que atreuen als adolescents a la pantalla gran, al mòbil o l'ordinador.\n281 - Percussió corporal, mètode SSM. Nivell 1 (8a edició)\nGranollers, 10 de juliol\nLa música forma part de la nostra vida diària. El sistema educatiu ha de posseir una flexibilitat que oriente i proporcione els instruments per jutjar, analitzar i comprendre la realitat que ens envolta. Mitjançant la percussió corporal ens acostem a metodologies que donen molta importància a la improvisació, la creativitat i al llenguatge rítmic expressat amb el nostre cos. En aquesta experiència sensorial es reforça tot el potencial estètic, pedagògic i terapèutic de la música.\n307 - Igualtat en contextos educatius: coeducació, identitat i diversitat sexual\nBenissa, 10 de juliol\n311 - Families: diversitat familiar a l'escola\nEl model tradicional de família format per un pare i una mare que engendren i crien els seus fills i filles ha deixat de ser majoritari i la diversitat familiar és comuna a les aules. El curs proposa una visió àmplia del concepte de família i formes de treballar-lo a les aules, de tal manera que tots els nens i nenes se senten inclosos, independentment de la composició de les seues famílies, així com estratègies per generar pràctiques institucionals més inclusives.\n314 - PERFORM - Arts escèniques per ensenyar ciència\nTreballarem, mitjançant tallers participatius, eines pròpies de les arts escèniques per reforçar habilitats d’expressió i comunicació oral de la ciència a través de la generació de textos científics presentats en forma de monòlegs o petits esquetxos científics. Discutirem i reflexionarem sobre els reptes socials i ètics de la ciència del segle XXI. Aprendrem com transmetre als alumnes el mètode científic i els processos en que es fonamenta la ciència, com el pensament crític o l’esperit reflexiu.\n316 - Ciències 12-15, una proposta per ensenyar ciències amb sentit (perquè els alumnes pensen, parlen i actuen de manera científica sobre el món)\nEs presentarà una proposta docent innovadora i es reflexionarà sobre la multidisciplinarietat i l’adquisició de competències. Es justificarà el disseny d’una ciència per a tots que potencia l’experimentació i el llenguatge científic com a part de l’activitat científica escolar i el treball conjunt dels professors de les diferents disciplines científiques. En les sessions es mostrarà com fer compatible un treball per projectes amb una introducció dels conceptes científics, etc.\n320 - Ensenyar literatura catalana avui. Eines, estratègies i neguits\nCom podem ensenyar literatura catalana avui dia? Aquest curs vol reflexionar sobre l’ensenyament de la literatura a les aules i oferir metodologies, estratègies i abordatges didàctics que puguen ser útils per als professors. Des d’una visió molt pràctica, diversos professors de secundària i universitat brindaran la seua experiència i les seues propostes perquè siguen aplicables a les classes.\n321 - El repte de preparar un espectacle d'acrosport cooperativament\nL'acrosport és una activitat inclusiva, en la qual tots els membres del grup se senten importants i indispensables, perquè l’èxit recau en la responsabilitat de cadascú de desenvolupar el seu rol. El seu treball afavoreix la creativitat, la cooperació, l’autosuperació, l’autoestima, l’expressivitat, la motricitat i la sociabilitat. Al llarg del taller s’exposarà, a nivell teòric i pràctic, les seues característiques pròpies, per tal de comprovar-ne el valor educatiu i integrador.\n326 - El deporte como elemento educativo\nElda, 10 de juliol\nEl curs tractarà de l'esport en l'educació, i s'analitzarà la nutrició, la motivació, la gestió del temps per a l'estudi en el handbol, bàsquet, voleibol, atletisme i esports de raqueta.\n354 - Assetjament escolar i implicació familiar\nLa Sénia, 10 de juliol\nEls objectius del curs són descriure la problemàtica del bullying; donar a conèixer les principals investigacions internacionals al voltant del bullying; plantejar el paper de les famílies en la prevenció, detecció i abordatge del bullying; informar dels projectes i experiències educatives que contribueixen a prevenir i intervenir en el bullying¸oferir i desenvolupar orientacions i pautes concretes sobre com gestionar el bullying des de la família.\n466 - Children's and Young Adult Literature and their pedagogical implications (2nd edition)\nCastelló de la Plana, 10 de juliol\nDefensant la importància de la literatura infantil i juvenil en l'ensenyament de llengües i en l'aprenentatge de l'anglès com a llengua estrangera, en particular, el curs advocarà per l'ús d'aquesta literatura en l'àmbit educatiu com a instrument fonamental per a reflexionar sobre el sexisme, la discriminació sexual i la diversitat de les persones. Es prestarà especial atenció a l'adscripció de certs rols als personatges masculins, femenins, representacions literàries de LGBT i infants amb necessitats especials.\n519 - La formació del professorat i la professionalització del docent com a eixos de millora del sistema escolar\nAquest curs vol oferir als docents actuals i futurs debat i propostes col·laboratives per millorar el sistema escolar: formació inicial i permanent i la seva professionalització. També analitzar diversos programes de millora de la formació inicial del professorat exitoses a l'estat espanyol; noves tendències en inducció docent i formació permanent del professorat per professionalitzar-se i cohesionar equips; i paper de les associacions professionals i les comunitats d'aprenentatge professional.\n550 - L'EF com a recurs pedagògic\nEn el curs introduïm noves tendències que s'integren al currículum educatiu i que pretenen el desenvolupament integral de l'alumnat: rugbi, activitats de lluita, danses del drac, resolució de conflictes, TIC, atenció a la diversitat, programacions competencials o avaluació. Continguts que tractarem mitjançant tallers pràctics, taules rodones i exposicions de professorat en actiu a tots els nivells educatius. També tractarem les possibilitats de la motricitat.\n630 - Processos de pèrdua, mort i duel en l'àmbit educatiu\nDirigit a mestres d'educació primària i psicòlegs educatius.\n312 - Fusión y mestizaje: España y Cuba, sorprendentes viajes de ida y vuelta\nTorrevella, 11 de juliol\nAquest curs és un recorregut multidisciplinar pels casos d’interculturalitat en la producció artística (literària, cinematogràfica, urbanística...) i científica del fet hispànic a Cuba i viceversa. D’aquesta manera s’hi estudiarà des d’una perspectiva històrica, cultural i antropològica les relacions interculturals entre Cuba i Espanya, i s’hi aprofundirà en la fusió i el mestissatge de les cultures, analitzant també casos concrets en la interrelació cultural Espanya-Cuba en els darrers anys.\n540 - Universitat d’Estiu d’estudis de gènere (XVIII): + feminismes que mai\nAlguns dels esdeveniments polítics, econòmics i socials actuals preocupen molt, no només per les seues conseqüències més immediates sinó perquè posen en risc els avanços en matèria de drets humans i llibertats. Però, enfront d'aquesta situació, les dones i els feminismes estan rearticulant-se i oposant resistència: les marxes del 7N a Espanya, Ni Una Menos a Llatinoamèrica, o la Women's March impulsada des dels EUA. Revisarem aquestes noves propostes del moviment feminista.\n149 - Anàlisi d'errades i interllengua en l'ensenyament d'ELE\nLleida, 12 de juliol\nAquest curs està adreçat a persones que tenen un cert coneixement o experiència en la didàctica de l’espanyol com a llengua estrangera o segona llengua, encara que també el poden seguir estudiants d’últim any de grau que vulguen especialitzar-se en ensenyament d’ELE. Està orientat a introduir i a desenvolupar els conceptes d’interllengua i errades i a plantejar la incidència que aquests tenen en el procés d’aprenentatge d’una llengua estrangera.\n4 - Principios y práctica del running\nEl curs ofereix els coneixements necessaris sobre la metodologia d’entrenament del corredor, la prevenció i el tractament de possibles lesions i els elements clau en la nutrició de l’esportista.\n133 - El maltractament i l'abús sexual infantil\nEl curs pretén aprofundir en les causes de la seua aparició, els diferents tipus de maltractament, els factors que n’afavoreixen el manteniment, els signes i símptomes i les orientacions d’actuació quan ens trobem davant d’un possible cas. Insistirem especialment en aquest darrer apartat: per una banda, en el de la nostra sensibilització i disponibilitat davant d’una realitat en la que no hem estat prou formats i, per l’altra, en el de l’imprescindible treball en xarxa a què això ens obliga.\n193 - Mindfulness per a professionals de l'educació i la salut\nEl curs planteja un atansament a la teoria i part de la investigació que hi ha darrere del mindfulness i la compassió. Així mateix, es proposa facilitar eines i recursos basats en el mindfulness per entrenar i millorar la consciència d’hom mateix (cognitiva, emocional, corporal), la presència en la relació d’ajuda, la gestió de l’estrès, la regulació emocional i la comunicació conscient. És un curs bàsicament experiencial.\n207 - Aproximació a la pedagogia sistèmatica. Obrint el cor i la mirada per poder educar\nAquest curs d’aproximació a la Pedagogia Sistèmica pretén reflexionar sobre el nostre context educatiu i la resposta educativa que donem als reptes que ens planteja la societat actual, conèixer els diferents referents i paradigmes científics sobre els quals es fonamenta, donar a conèixer el canvi de paradigma educatiu, introduir els conceptes bàsics i aprendre a mirar les situacions educatives des d'un altre punt de vista.\n212 - Treballar per projectes a l'aula\nElaborar propostes de projectes mitjançant el coneixement, l’anàlisi i l'experimentació de les seues particularitats pedagògiques, per tal de fer significatiu l’aprenentatge dels alumnes; identificar les característiques de l’aprenentatge significatiu, a partir de principis psicopedagògics i neurocientífics; dissenyar i compartir propostes d’aula; definir un procés d’avaluació adequat a la metodologia de treball per projectes; convertir els projectes en un eix integrador de totes les activitats.\n323 - Botánica aplicada a la formación escolar\nVillena, 17 de juliol\nEl curs està dirigit principalment a mestres o estudiants de magisteri que vulguen ampliar els seus coneixements de botànica. S’hi pretén despertar la curiositat dels docents sobre el món de les plantes. S’hi combinen aspectes teòrics (classificació, adaptacions, distribució, reconeixement d’espècies...) amb la pràctica d’activitats realitzables dins l’aula (maquetes de flors, premsat, recursos digitals...). Inclou, a més, una sortida al camp.\n100 - L’autoaprenentatge com a recurs per al professorat de valencià (I)\nBenissa, 20 de juliol\n310 - Elogio de las humanidades: instrumentos para la reflexión y análisis de la realidad\nPetrer, 24 de juliol\nDavant el menyscapte que les humanitats estan patint en el nostre sistema educatiu, s’exposa la importància de la cultura humanista per a l’enfortiment d’una educació basada en el diàleg, la llibertat i l’esperit crític, pedra angular de la societat democràtica. Els mots dels clàssics són un exemple en què trobem possibles respostes als nostres problemes fonamentals, com els que se’n deriven d’una idea de progrés que es tradueix en deshumanització.


Lluís Maicas | 26 desembre 2000\nDimarts, 18. Hi ha dies faves que tot t'interessa, però no gaire. Dies que tot t'afecta, però no profundament. Mantens un estat de recepció tou, flonjo, com si els problemes penetrassin cavitats corporals alternatives que no afecten el viu de la qüestió. En canvi hi ha dies que tens el cos sensible i la pell pròxima a l'incendi i que, de bon matí, tot just obrir els ulls a la nova amenaça que aguaita, ja perceps que el món s'ha aixecat contra tu i una massa d'ira compacta es forma a la boca de l'estómac, car en el meu cas és en l'estómac on la ira s'infla, i s'expandeix a través d'artèries i capil·lars i pren tot el cos d'una ràbia impotent. Mentre llegesc el diari, tot me sembla un atemptat permanent contra tot: contra la democràcia, quan veig l'ús que fan de la demografia alguns partits a favor seu i contra els nacionalismes o l'escarni que suposa que el partit menys votat imposi la seva voluntat no gens nítida, sempre sota sospita de venerar interessos il·lícits; contra la justícia, quan els polítics usurpen als jutges les seves responsabilitats o els jutges usurpen les dels polítics. O, en alguns llocs, els militars usurpen les dels jutges i les dels polítics; contra les persones, car mentre augmenta l'opulència i la grandària dels roïssos, també augmenta la misèria més terrible, aquella que engendra víctimes de la sordidesa; contra la meva llengua, quan ni tan sols s'apliquen els mínims que la llei estableix; contra el meu poble, tot i que no seria necessari, que ja es basta el meu poble per anar contra ell mateix i utilitzar tota la força per perjudicar-se. En realitat, tot el que m'envolta és exactament igual que el dia anterior, que la setmana anterior, que el mes anterior. Som jo el que no es troba igual. I avui és un d'aquests dies. Dijous, 21. Tenc un amic pintor que, a causa de l'afer Lladró, ha renunciat a exposar la seva obra al Casal Solleric. Es tracta d'una decisió personal que cal respectar i que, segurament, l'honora. Ho ha fet, fonamentalment, per dues raons: la primera perquè no vol ser còmplice d'uns responsables la programació dels quals està subjecte a criteris interessats, potser imposats, però en tot cas al marge de criteris estrictament estètics. La segona perquè creu que mantenir una actitud crítica envers aquests responsables l'inhabilita per usar l'espai que gestionen. Són, ambdós, raonaments prou sòlids per justificar, si és que cal, la seva determinació. Tot i això, a mi em sembla una decisió errada o, si més no, precipitada, perquè s'ha pres sobre bases falses i que seria impecable en el cas que es tractàs d'un espai privat i el desacord fos amb el seu propietari. El meu amic oblida que el Casal Solleric és tan seu com dels responsables que, indirectament, el foragiten. Són comunes en els ciutadans aquestes confusions. Justificadament, car els gestors, siguin polítics o funcionaris, es creuen que el patrimoni que gestionen és seu i que en poden fer un ús arbitrari. I massa sovint obliden que aquells que els critiquen tenen els mateixos drets que aquells que els llepen el cul, no només com a ciutadans, sinó en funció de la qualitat de la seva obra. El meu amic prefereix ignorar que és l'actitud dels responsables la que els inhabilita per exercir les seves actuals responsabilitats i que, en comptes de renunciar, que no deixa de ser una claudicació, fóra millor mantenir una actitud bel·ligerant i no retre's a l'estupidesa. En qualsevol cas, ningú no dubta que són els gestors qui estan de pas, mentre que el Casal seguirà en el seu lloc i el meu amic pintant, entre altres coses perquè és l'únic que sap fer i l'únic que desitja fer. Finalment, hi ha, en aquesta decisió, tot i que ell inconscientment ho ignora, una dosi de sentiment de solidaritat, de compromís, de gest testimonial envers altres artistes amb una llarga trajectòria de claudicacions o envers galeristes que fiquen llenya perquè no veuen satisfets els seus interessos. Ben fet està el que ha fet, però els ho ha posat massa fàcil. Divendres, 22. A Inca s'han produït, aquestes darreres setmanes, continuats robatoris de nadalers. He arribat a creure que ho feia algú necessitat. Vull dir que se'ls menjava. Però sembla que les flors de nadal contenen substàncies tòxiques que poden enverinar la sang i no hi ha notícies d'afectats d'intoxicació o emmetzinament. Cal pensar, doncs, que els robaven per robar i prou.


El No Surrender encén motors\nEl festival dedicat al Boss a Vilanova de Bellpuig espera més de 1.300 participants || L’enregistrament de la cançó ‘Badlands’ reunirà avui un miler de músics\n© El grup Kids from the 90's va estrenar ahir a mitja tarda els concerts de la primera jornada del festival.\nEl No Surrender Festival de Vilanova de Bellpuig, el festival d’homenatge a Bruce Springsteen, va obrir ahir les portes a la segona edició amb la certesa que superarà els 1.300 assistents. D’aquests, un miler són músics, bàsicament cantants, saxos, guitarristes, baixistes i bateries de totes les edats, que ompliran avui el camp de futbol municipal a partir de primera hora del matí per assajar i posteriorment gravar a partir de les set de la tarda la cançó Badlands del Boss.\nEls primers visitants es van atansar ahir a la zona esportiva municipal per assistir als concerts de Kids from the 90’s, La Taverna dels Somnis, Thunder Road i Blood Brothers. Entre els visitants, s’espera també l’assistència de públic dels Estats Units, Suïssa, el Regne Unit, Alemanya, França i Itàlia.\nPer avui dissabte, estan previstes també les actuacions del cantautor del Pla d’Urgell Fustegueres, Bruce Cat (grup de versions en català de Bruce Springsteen), Suspicious Band, el grup lleidatà de versions Tremendos i George Mileson, que també forma part del festival amb tasques d’assessorament tècnic i musical.\nVal a recordar que l’organització ha reservat la casa rural l’Era de Cal Falillo per si Bruce Springsteen volgués assistir com a convidat d’honor al No Surrender Festival. Així mateix, disposaria d’un tractor de la marca John Deere com a “vehicle oficial” per moure’s per aquest municipi del Pla d’Urgell. Igual que l’any passat, el festival col·labora amb l’associació Acudam amb la venda d’unes xapes promocionals amb una caricatura de Springsteen a càrrec de Vizcarra.


Jordi Pedret Blog: La llet\nAra toca la llet, i també el pa. La puja de preus d'aquests aliments bàsics, i les que vindran després en cadena són un exemple de la real vigència de l'efecte papallona en el món mal globalitzat en què vivim.\nEl cop d'ala de la papallona ha estat aquest cop la pensada d'impulsar els biocarburants, amb una determinada tecnologia, que suposa l'utilització de la soja com a element de partida.\nAixò ha provocat - entre d'altres coses, com l'acceleració de la disminució de la biodiversitat - una alça de preus dels farratges dedicats a l'alimentació del vacum, un increment dels costos d'explotació de les vaques de llet i, com a conseqüència no del tot final, el rascar-se la butxaca el consumidor, que haurà de pagar més per la mateixa llet.\nUna cosa semblant es produirà segons avisos diversos, amb el pa, donat l'encariment del blat i d'altres cereals de base per la mateixa causa. Recordem la crisi del preu de la "tortilla" a Mèxic.\nHi ha altres tecnologies possibles per a produir biocombustibles, però no resulten interessants econòmicament per als Estats Units, malgrat que s'estiguin usant amb èxit al Brasil, a partir de la canya de sucre.\nSembla que cal que tots plegats assumim la responsabilitat política d'impulsar models diferents de desenvolupament, que mirin d'evitar aquests efectes perversos de l'estalvi de combustibles fòssils impulsat per Estats Units quan les seves reserves semblen exhaurir-se.\nAh, i al mig de tot això, Benet XVI fa una crida a "salvar la creació"!\nEtiquetas: globalització, política\nUna cita / XXXII\nUna bona explicació


Sobre les obres públiques - Diari de Sabadell\nSobre les obres públiques\nL’any 2022 ha començat amb un ritme frenètic a la nostra ciutat. L’edició d’aquest dissabte mostra que Sabadell, a poc a poc, avança. Ho veiem en termes urbanístics i en els equipaments, amb el començament de les obres del passeig de la Plaça Major i en la construcció de pisos de lloguer social a Can Llong. Una obra a càrrec de l’Ajuntament i l’altra, de la Generalitat. La represa de la inversió pública mostra dinamisme i se suma a la recuperació de l’activitat empresarial, cultural i esportiva de la ciutat. Paral·lelament, l’execució d’obra pública ens serveix per constatar que el teixit social i associatiu sabadellenc està viu.\nL’anunci d’una plataforma única a les proximitats del tanatori per fer el balcó del Ripoll ha molestat el veïnat, que demana tenir aparcament a prop de casa. Ens agrada –i creiem que és sa– que hi hagi diversitat d’opinions. Esperem, pel bé de Sabadell, que els projectes d’espai públic i d’equipaments compleixin amb els terminis d’execució previstos. En els propers mesos, esperem avenços importants a la Gran Via i al Portal Sud, també al parc del Nord i als entorns del Mercat de Campoamor, entre altres indrets de la ciutat. Creiem que en tots aquests processos, les institucions han de tenir la determinació necessària per liderar els projectes i les obres. Sempre, això sí, escoltant el conjunt de la societat sabadellenca.


Manuel Valls torna un altre cop a casa | Catalunya | EL PAÍS Catalunya\nManuel Valls torna un altre cop a casa\nL'ex-primer ministre francès abandona l'Ajuntament de Barcelona després d'un breu període que ell va assumir com “gairebé sabàtic”\nManuel Valls abandona l'Ajuntament, aquest divendres, després del seu últim plenari. Massimiliano Minocri\nBarcelona 30 MAI 2021 - 00:08\tCEST\nManuel Valls va aterrar a Barcelona el 2018 com Frank Sinatra canta a New York, New York, disposat a menjar-se la ciutat. L'ex-primer ministre francès anava llançat: els cants de sirena de les elits locals però també de destacats referents del poder a Madrid li suggerien que podia arrabassar l'alcaldia a Ada Colau en les eleccions municipals de 2019. El setembre de 2018 va presentar la seva plataforma, en aliança amb Ciutadans, per conquerir l'Ajuntament de la seva ciutat natal. Menys de tres anys després, el regidor Valls ha anunciat que abandona Barcelona.\nEn una entrevista diumenge passat al diari El Mundo, Valls va confirmar el que feia mesos que vaticinava en entrevistes: “Ara sé que soc majorment francès: en els meus valors, en la meva manera de pensar i de fer política. La meva etapa de regidor s'ha acabat”. Missatges com aquest havien sigut habituals durant els seus dos anys com a regidor de Barcelona. “Pel meu amor per França, la meva única pàtria, vull dir que, si bé el meu retorn polític no està a l'ordre del dia, mai renunciaré a ser útil als francesos”, afirmava el 2020 al diari Le Parisien:\n“Trobo a faltar França. Em turmenta. Em mortifica. La necessito per clausurar l'aventura”, rematava al seu nou llibre, Pas une goutte de sang français, publicat aquest març a França. Barcelona, torno a casa era el títol de la seva anterior obra, una biografia que va publicar el novembre de 2018 per presentar-se als barcelonins. Era un repàs de la seva vida i una elegia a la capital catalana, la ciutat que el va veure néixer el 1962. Valls va deixar la política francesa després de trencar amb el Partit Socialista i després de la negativa del president de la República, Emmanuel Macron, a designar-lo en cap càrrec de rellevància. Valls era un diputat ras a l'Assemblea Nacional i volia, segons va dir a El Mundo, “fugir de França”: “Amb l'enfonsament del Partit Socialista s’enfonsa tota la meva vida política. 40 anys També m'estava separant de la meva dona de llavors. Per a les restes del socialisme em converteixo en un traïdor, perquè voto Macron. I molts amics de Macron em menyspreen”.\nEn una entrevista a Le Monde el 2019, el polític hispanofrancès va ser encara més explícit: “He vingut a Barcelona i he sentit unes vibracions, ho he vist com una oportunitat formidable. Si no, estaria desesperat allà [a França]. Què havia de fer? Esperar que Macron em truqués? Dir alguna ximpleria als mitjans perquè m'escoltessin? Tinc ganes de viure, passar un any gairebé sabàtic”.\nLes coses es van torçar ràpidament per a Valls a Barcelona. La societat civil que vol mantenir unes bones relacions amb el poder nacionalista català va trencar aviat amb ell. Aquesta ruptura es va materialitzar en un tens sopar el 2018 a casa de l'empresari Mariano Puig, en la qual es va evidenciar que el seu projecte amb Ciutadans no era ben vist per part d'aquests sectors perquè és una formació massa agressiva amb l'independentisme. El Partit dels Socialistes de Catalunya (PSC), amb qui Valls sempre va voler presentar-se amb una llista en comú, també es va distanciar d'ell pel seu acord amb Ciutadans. L'exministre francès, fill del prestigiós pintor Xavier Valls, ha estat molt crític amb la burgesia barcelonina, a la qual acusa de no haver fet suficient per detenir la carrera unilateral independentista el 2017.\nValls va negociar una coalició amb dos petits partits del catalanisme moderat, La Lliga i Lliures, que van acabar patint una crisi interna per la pressió de Valls. El president de Lliures, Antoni Fernández Teixidó, va arribar a dimitir del càrrec després de denunciar que Valls l'havia enganyat i havia incomplert els acords d'associació.\nEls plats trencats de Valls s'acumulaven, tot i que la destrossa final va arribar després de la contesa electoral: va ser la quarta llista més votada, un resultat que ell mateix va definir com un fracàs. Les relacions amb Albert Rivera, llavors president de Ciutadans, s'havien tensat fins a un punt de no retorn per l'oposició manifesta del seu candidat a Barcelona a l'estratègia del partit de pactar amb l'extrema dreta de Vox. Ciutadans va trencar finalment amb Valls quan ell, en contra de l'opinió de Rivera i de la seva successora, Inés Arrimadas, va decidir donar suport a Colau perquè revalidés l'alcaldia. L'objectiu de Valls i el seu gran èxit polític, segons les seves pròpies paraules, era impedir que un independentista, Ernest Maragall, dirigís els designis de Barcelona.\nLa paradoxa de Valls és que aconsegueix alinear el nacionalisme català i bona part de la dreta espanyola: cap dels dos sectors el poden veure. L'independentisme també ha coincidit amb l'esquerra dels comuns de Colau i de Podem acusant-lo de racista, primer per les expulsions de famílies gitanes que va decretar quan va ser ministre de l'Interior a França i després per la seva constant presència en la vida pública francesa advertint sobre l'islamisme radical. El cert és que va ser Valls qui, davant l'ascens electoral de Vox, va obrir el 2019 a Espanya el debat a favor de formar un cordó sanitari que aïllés l'extrema dreta de les institucions.\nValls promet mantenir la seva presència en la vida pública espanyola. La temporada d'aventura a Barcelona tampoc no haurà estat debades: s'emporta alguns bons i fidels amics i, sobretot, la seva nova dona, l'empresària Susana Gallardo.


El meu cos té 46 anys. Vaig néixer i visc a Estic casat amb la vida. Treballo amb presos, en hospitals acompanyant persones a la mort, i dono Ensenyo la gent a meditar. La política hauria de ser un procés d’inclusió i de compassió. Crec en una espiritualitat laica: amabilitat i amor\nDaniel Lumera,biòleg naturalista, investiga la biologia dels valors\nConsiderat un referent en la pràctica de la meditació, diu que el seu objectiu és ajuntar ciència i espiritualitat: “Les tradicions mil·lenàries tenen valors que la neurociència està validant. Vull restituir cor a la ciència i cervell a l’espiritualitat”, i d’això tracta el seu últim llibre, Biologia della gentilezza , escrit amb la genetista Immaculata De Vivo. Es va formar amb Anthony Elenjimittam, deixeble directe de Gandhi, és l’impulsor del dia internacional del Perdó i del moviment que s’estén per Itàlia sobre la gentilesa. Ha creat el mètode My Life Design, que consisteix en el disseny conscient de la vida professional, social i personal. Al seu centre a Sardenya aprofundeix en les ciències del benestar. Impartirà un retir a Barcelona, Els 6 pilars del benestar , del 13 al 15 de maig ( www.concienciaconciencia.com).\nSí, és un medicament natural que impacta en la longevitat, l’estrès i les habilitats prosocials; ho diuen centenars d’estudis.\nCalen 21 dies per renéixer?\nÉs el temps mínim per introduir en la nostra vida un hàbit que ens nodreixi. Les emocions, els pensaments i les relacions són aliments tan bàsics com l’arròs.\nVostè ha creat un moviment a Itàlia a favor de l’amabilitat.\nAvui els polítics creen sentiment de pertinença i identitat a partir de la creació d’un enemic. L’amabilitat és el contrari.\nCrear un sentiment de pertinença a partir de quant ets capaç d’incloure els altres és, per tant, una provocació personal, social i política. Les persones en aquest moment som molt poc amables. Però a Itàlia ha sorgit aquest moviment ara perquè és una exigència evolutiva.\nUn altre medicament natural?\nEstà demostrat que les persones amables viuen més i emmalalteixen menys. La millor estratègia per sobreviure com a espècie és ser amable, saber perdonar i cultivar la compassió. L’amabilitat és un múscul que hem d’entrenar cada dia al gimnàs de la vida. Hauria de ser una assignatura: saber ser.\nDurant la pandèmia vaig guiar una meditació diària per les xarxes sobre l’amabilitat i s’hi van apuntar 20.000 persones. Hi havia fam d’amabilitat, alcaldes de ciutats importants es van comprometre a convertir-la en procés social mitjançant diferents projectes, i els ciutadans no paren de crear activitats que la promouen.\nLa ciència ens parla de l’efecte cascada de l’amabilitat, esdevé contagiosa.\nI si la resposta és una puntada de peu?\nPerdonar no significa justificar. Posar l’altra galta no és “torna’m a pegar”, sinó mostrar la teva altra cara, el costat que no contesta al dolor impartint dolor o castigant. L’amabilitat i el perdó són una tendència evolutiva.\nAmabilitat, perdó i gratitud són virtuts que en la caduca societat patriarcal es consideren febleses. El futur serà femení.\nCom les cultivem?\nPrimer, a l’interior: hi ha moltes tècniques de meditació i escolta profunda. Segon, sent capaços de construir relacions sinceres. La tercera dimensió és social.\nProposi’m un repte.\nFaci quatre actes d’amabilitat al dia: cap a si mateix, cap a un altre ésser humà, cap a un animal i cap a la natura. És la millor inversió que podem fer per la nostra salut.\nCom podem ser amables amb la natura?\nDeixant de violentar-la i sent conscients del que consumim. El gran contaminant és la ment humana, que és d’on surt tot. El món és el reflex de l’ambient intern. La crisi climàtica només es pot abordar amb ment ecològica.\nSi s’extingeixen les abelles, d’aquí 50 anys extinció massiva. Però si s’extingeix l’humà, d’aquí 50 anys floreix la terra. Si volem sobreviure hem d’entrar en processos inclusius, comprendre la interconnexió.\nVostè defensa el camí de la lleugeresa.\nEn la nostra dieta emocional ens solem empassar diàriament ràbia, culpa, impotència, rancúnia, por. La lleugeresa passa per la qualitat dels nostres pensaments, i per a això és bàsic fer espai al silenci. El silenci nodreix.\nI per obtenir més vitalitat?\nAprengui a respirar i freqüenti persones que la inspirin. Si cuida les sis dimensions, la física, la vital, l’emocional, la mental, la relacional i l’espiritual, viurà lleugera i posarà fi al soroll de la seva ment.\nPer què tenim angoixa existencial?\nLa resposta no rau en el perquè, sinó en com la sento. Fugim de l’angoixa, però proposo anar al seu interior, escoltar-la, respirar-la, i saber on la sents al teu cos.\nI proposa la ritualitat.\nLa nostra vida és una rutina, anem en pilot automàtic, plens de tasques i absents de presència. El ritual és el contrari, és consciència. Jo cada matí inspiro, prenc consciència d’existir, i en expirar dono les gràcies per tot el que tinc. La vida és un miracle i si no ho celebrem és que estem bojos.\nD’on hem sortit tan maldestres?\nL’únic que podem fer és deixar d’intentar comprendre el perquè i començar una revolució a partir del nostre sentir profund, guarir en nosaltres tot allò que no ens agrada de fora.\nA vostè què li va passar, com va arribar aquí?\nVaig fer un camí monàstic en la tradició vedàntica que va durar 11 anys, vaig perseguir la il·luminació, la disciplina, quina bogeria! Però la vida em va posar al davant de la santa crisi i la santa debilitat, ja res no em servia, vaig començar a plorar, a acceptar i agrair el dolor, la meva fragilitat i foscor, i així vaig poder curar-les.


Un Sabadell fort a casa busca els tres punts contra un Alcorcón en crisi\nEls arlequinats, que s'han mostrat molt regulars a la Nova Creu Alta, necessiten un triomf per allunyar-se de la zona de descens\n2 min. Barcelona 16/11/2013 09:00\n651x366 Els jugadors del Sabadell, abans d'un partit / CESABADELL.CAT Els jugadors del Sabadell, abans d'un partit / CESABADELL.CAT\nEl Sabadell rep aquest dissabte (20.00 hores, Esport3) l'Alcorcón a la Nova Creu Alta amb l'objectiu de sumar tres punts importantíssims que l'allunyin de les places de descens, que té a només un punt per sota. El conjunt arlequinat, que ocupa la dissetena posició de la taula, està obligat a guanyar per trencar la seva dinàmica negativa i per escapar de la zona perillosa de la classificació.\nEls homes de Javi Salamero es presenten al duel en un estat de forma molt irregular, perquè malgrat haver superat al Múrcia fa dues setmanes, només han sumat quatre punts dels últims quinze possibles. Tot i això, tenen a favor el factor camp per endur-se el xoc. I de fet, només han concedit un empat i una derrota en els sis partits que han jugat com a locals.\nDe tota manera, el tècnic arlequinat ha avisat que tem un excés de confiança per part dels seus jugadors i ha assegurat que el partit serà "molt complicat" perquè l'Alcorcón és un equip "molt sòlid" i molt perillós en atac. Salamero recupera Juanjo i Longás per aquest duel, que no van poder jugar contra l'Sporting per sanció, tot i que no podrà comptar ni amb Moha, ni amb Goni ni tampoc amb els laterals Víctor Espasandín i Javi Barral, tots ells lesionats.\nD'altra banda, l'Alcorcón afronta el xoc en un moment molt delicat. Després d'un bon inici de temporada, en què es va posar al capdamunt de la taula a la tercera jornada, el conjunt madrilen només s'han sumat sis punts dels últims trenta en joc. El tècnic Miguel Álvarez perd per sanció al capità Rubén Sanz, però recupera l'extrem Fernando Sales i Dani Pacheco, que ja estan disponibles després de superar les seves respectives lesions.


Només la meitat dels anoiencs a l’atur cobren prestació i CCOO alerta d’una cronificació de la pobresa - Canal Taronja Anoia\nIniciNotíciesGeneralNomés la meitat dels anoiencs a l’atur cobren prestació i CCOO alerta d’una cronificació de la pobresa\nNomés la meitat dels anoiencs a l’atur cobren un subsidi. CCOO ha fet pública aquesta dada en un comunicat de premsa per mostrar la seva preocupació pel fet que gairebé la meitat dels anoiencs sense feina no cobren cap prestació, i ho consideren un problema de primer ordre des del punt de vista social. El sindicat exigeix la millora de les dades, ja que al 2008 els anoiencs sense feina que tenien prestació d’atur eren el 81% i ara són el 56%.\nAlfonsa Santiesteban alerta que el fet que 4 de cada 10 anoiencs que estan a l’atur no cobrin res, cronifica la pobresa a la comarca. Posa el toc d’atenció a l’hora de preguntar-se quines pensions de jubilació tindran aquestes persones i el llast que això representa per les seves famílies i per l’economia en general de l’Anoia.\nDes de CCOO demanen lideratge i un pla de xoc a l’administració per revertir la situació econòmica de l’Anoia i la cronificació de la pobresa.\nSegons dades del mes de juny, en aquests moments a l’Anoia hi ha 7.893 persones a l’atur, el que esposa una taxa del 15,95%. Les dades mostren un lleuger descens mes a mes, després que arribessin a estar per sobre de les 10.000 persones en plena crisi.


Intel·ligència emocional per a professionals que treballen amb alumnes amb necessitats especials | Consell Comarcal del Maresme\nInici Notícies Intel·ligència emocional per a professionals que treballen amb alumnes amb necessitats especials\nIntel·ligència emocional per a professionals que treballen amb alumnes amb necessitats especials\nAprendre a conèixer, expressar i gestionar tant les pròpies emocions com les dels altres.\nAdquirir habilitats emocionals i de comunicació per tal de gestionar i respondre positivament davant les situacions d´estrès i de conflicte (especialment davant els trastorns de conducta).\nAprendre a identificar i a prevenir els factors de risc desencadenants d´aquestes situacions.\nCapacitar les competències promotores del canvi, facilitant l´adaptació durant les activitats.\nPÚBLIC: Monitors i vetlladors escolars que treballen amb alumnes d´educació infantil i primària amb NEE.\nNº HORES: 15\nDURADA: Dilluns 9, dimecres 11, dilluns 16, dimecres 18, i dilluns 23 de maig de 2011\nHORARI I LLOC: de 18h a 21h. A Mataró. (seu de l´entitat Espai de Diàleg- carrer Sant Josep Oriol, 19 de Mataró)\nProfessionals de l´àmbit educatiu amb motivació per gestionar les seves habilitats emocionals davant el treball amb alumnes de NEE.\nCOST: Aquest curs està subjecte a Preu Públic: 15€. (segons Ordenança nº 10 del Consell Comarcal del Maresme de maig de 2010).\nEl pagament d’aquest curs s’haurà de fer després de publicar-se la llista amb les persones seleccionades i abans de l’inici del curs.\nEl pagament d´aquest Preu Públic es podrà fer a través d´autoliquidació,\nINSCRIPCIONS: del 1 al 17 d´abril de 2011\nCONTACTE: Serveis Educatius del Consell Comarcal del Maresme\nTel. 93 741 11 75 / 93 741 11 65\nArticle anteriorEls productes de la terra-Maresme, a la Fira Mercat de Sant Ponç de Mataró\nArticle següentEleccions als consells comarcals


Cooperativa CUC: marzo 2015\nSe'ns va ocórrer la idea de fer dos tutorials perquè així la gent pogués saber com es fan els nostres productes. El de la colònia el van fer la Berta, la Irene i la Isabel G. Prèviament tota la classe vam fer un text instructiu i els tres millors van ser els que van fer el tutorial de la colònia.\nEl de les fundes de mòbil el van fer el Jaime, l'Izan i el Diego, ja que ells van fer la mostra del producte.\nTots els tutorials els vam intentar fer amb la tablet, però el montatge final amb música i text el vam haver de fer amb l'ordinador.\nUs deixem amb les mostres dels nostres tutorials i esperem que us agradin. Podeu practicar-ho a casa.\nPublicado por cooperativa cuc en 2:21 No hay comentarios:\nXERRADA DEL SANTI ROIG\nEl passat dimarts dia 10 de març va venir el pare del Nil a explicar-nos la seva experiència gravant un anunci per la Coca-cola. Al mateix temps ens va transmetre la importància que tenen tots els membres d'un equip de treball.\nAquí ens explicava totes les empreses i funcions que intervenien en l'anunci\nEn qualsevol empresa, tots els treballadors han de fer les seves tasques ben fetes per tal de tenir èxit en el resultat final. En el nostre cas, és important que tots col·laborem amb la nostra tasca per aconseguir uns productes de bona qualitat.\nLa xerrada va ser molt divertida i entretinguda, i a més, vam poder veure un tros de pedra que havien dissenyat per simular una explosió a l'anunci. Aquí a sota podeu veure l'spot del que us estem parlant.\nTaller de colònia\nVa vindre la mare d'un company nostre a ensanyar-nos com fer les colònies, recordeu que la colònia es un producte de la nostre cooperativa.\nPrimer va ficar 25 ml d'alcohol i 25 més d'aigua d'estil·lada,després va afegir els olis essencials; Per cada 10 ml una gota. A continuació, quan va tindre tots els ingredients els va barrejar. La Laura ens va dir que havíem de remoure la colònia una vegada al dia durant 15 dies, i deixar-lo en un lloc fresc i fosc. Després d'això ja tenim la colònia llesta.\nAbans de fer les colònies i les fundes de mòbil havíem de fer un tutorial sobre els processos a seguir per fer les colònies i les fundes. Quan ja estigui fet, us ensenyarem com han quedat els nostres tutorials, i ja començarem a produir els nostres productes.\nPublicado por cooperativa cuc en 8:35 No hay comentarios:\nTREBALLEM EN COMISSIONS\nEns vam dividir en 3 comissions: comunicació,material i publicitat.\nEls encarregats de la comissió de comunicació creen i porten al dia el blog de la cooperativa, el correu electrònic i el contacte amb la Diputació de Barcelona\nEls de material s'encarreguen de buscar ONGs per tal de poder aportar una quantitat de diners una vegada acabat el projecte. També miren els preus del material necessari per poder començar a produir. Els tresorers, que es troben dintre d'aquesta comissió, omplen les fitxes de registre de cada soci i recullen els diners del capital social.\nI per últim, els de publicitat s'encareguen dels cartells, els anuncis de ràdio, els flyers per la venda i també el mural de presentació del projecte.\nA més a més, tenim 2 fotògrafs que enregistren fotografies de diferents moments i organitzen aquestes fotos en carpetes per fer-les servir en diferents ocasions.\nPublicado por cooperativa cuc en 7:33 No hay comentarios:


▷ ⭐Definició de modelista⭐ - Significat, Exemples i Sinònims\nelcorrector.cat » Definició de modelista\nDefinició de modelista\nara pots veure La definició i uns quants exemples de com utilitzar la paraula modelista, en aquesta selecció de rectificacions ortogràfiques pots veure com es pot usar en un text Veritable aquesta paraula i utilitzar un dels sinònims que et proposem de la llista completa que pots trobar aquí també veuràs la seva Definició perquè et sigui molt més simple entendre què significa modelista.\nPersona que fa models.\nPersona que es dedica al modelisme.\n¿Cóm es diu modelista en castellà? / ¿Cómo se escribre y se dice modelista en catalán?\nSi tens ganes de saber com es diu en espanyol modelista has de saber que la seva traducció és modelista pots veure en la nostra pàgina web més exemples en català perquè et sigui més simple contextualitzar-la en espanyol.\nExemples de com utilitzar modelista\nPer últim els deixem amb una mostra del treball […] d’aquest talentós modelista.\nAl capdavant d’aquest servei es troba Paco Barceló, 1 modelista d’una dilatada trajectòria professional, conegut àmpliament per […] […] tots els fabricants de calçat de la zona.\nÉs així com s’entén la tasca d’un modelista.\nDesprés de veure aquest […] complet DVD, el modelista no tindrà més […] dubtes i sabrà exactament que significa cadascuna de les tècniques d’esmalts i olis.\nAlberto: Pertanys a algun grup o […] et consideres modelista independent.\nExamine aquesta […] categoria: RACÓ DE L’modelista\nEl modelista naval i gran amic, Eng. Miron Gonik d’Ucraïna, sentia una gran passió per ell.\nAlbion Alloys comercialitza una gamma de […] metalls específics per al modellista, […] per al tècnic-modelista i per a qualsevol […] un altre utilitzador de metalls de precisió.\nEl també anomenat modelista gràfic analitza […] la viabilitat tècnica, suggereix alteracions, avalua cost / benefici per al […] client fins transformar-la en un producte gràfic.\nAlberto: Que consell […] donaries a un modelista que vulgui representar […] escenes?\nCategoriesRINCÓN del modelista IMANT 1,5 mm DIÀMETRE\nGerard Delacroix, que ha projectat aquesta monografia, és un dibuixant […] de professió i modelista exigent, deixeble […] de Jean Boudriot que li ha aportat […] el seu consell per a la realització d’aquest treball que tenim la satisfacció d’haver publicat en la nostra col·lecció.\nTant de bo gaudeixin l’entrevista […] amb aquest gran modelista.\nProjectista de Tecnomatrix, treballant […] amb Catia V. Em vaig iniciar laboralment a Barcelona Centre de Tecnologies (bct) a on […] vaig començar a treballar com a modelista.\nDes del meu […] punt de vista, aquest és el cavall de batalla del modelista.\nLa nostra missió és portar el modelisme i maquetisme peruà a un nivell internacional contribuint amb la nostra experiència i professionalitat en el desenvolupament de projectes d’enginyeria naval, arquitectura, museografia, […] etc. Així mateix, oferim al mercat local i d’exportació productes d’alta qualitat […] dissenyats per al modelista i col·leccionista […] exigent.\nEn Xtreme Modelling Publications creiem que, en l’actualitat, Rubén González […] és, si no el millor modelista del món, el més […] complet.\nDesprés d’un petit […] parèntesi per a una reestructuració interna, ScaleColors torna al mercat amb nous i molt interessants productes seleccionats per al modelista més exigent.\nCom un modelista era un fan de […] els productes i respectava a l’empresa.\nEls deixo amb l’entrevista realitzada a […] aquest talentós modelista.\nÉs molt bo veure en un model i immediatament saber què modelista ho ha fet.\nHugo coneixia Michael […] Uhlarik, dissenyador i modelista professional que ha […] dut a terme projectes de la talla de la Yamaha […] MT03, o la mateixa Yamaha M1.\nUn equip complet de professionals especialitzats en les diferents tasques garanteixen la qualitat del resultat en temps i forma, en contrast amb l’opció de contractar una modelista particular extern o en relació de dependència, que cobriria només alguna de les habilitats.\nUn bell exemple d’aquest treball […] és l’obra del modelista italià Giovanni […] Sacchi, que durant la seva trajectòria ha realitzat […] desenes de milers de models en col·laboració amb els grans dissenyadors del bel disegno italià: Marc Zanuso, Mario Bellini, Marcello Nizzoli, Achille Castiglioni, entre d’altres.\nAquesta obra de caràcter pràctic és indispensable per al fuster […] de ribera i el modelista naval dedicat […] a vaixells antics, útil al marí de professió […] i al navegant esportiu i ha de figurar en la biblioteca de tot amant de la marina.\nAquesta és la tasca d’un modelista, a més de presentar, és clar, les teves pròpies propostes cada temporada «, afirma Pedro Barceló, gerent de l’empresa.\nAl llarg d’aquests anys d’intensa activitat laboral, […] Jordi Cases ha anat treballant i desenvolupant la seva obra personal en paral·lel al seu treball […] quotidià com a escultor i modelista.\nEl món de […] Pachioli està format de composicions animades i harmonioses amb color humà enriquit amb el seu toc de modelista qualificat privo de prejudicis vells i nous.\nModelista i constructor: (1866): Forsyth & Morgan.


Catalunya tanca els centres de dia per a gent gran des de dilluns\nLa Conselleria de Treball, Afers Socials i Famílies de la Generalitat ha decidit tancar els centres de dia per a gent gran a partir de dilluns com a mesura d'emergència pel coronavirus i seguint les instruccions de la Conselleria de Salut.\nEl Departament ha informat que també s'identificarà, a través dels centres de dia, a totes les persones en situació de vulnerabilitat que necessiten continuïtat de l'atenció a casa, un servei que es veurà ampliat i reforçat.\nEs tindrà en compte que siguin persones en situació de dependència que visquin soles o sense suport familiar, o que aquest suport es consideri insuficient.\nS'activarà el servei d'atenció domiciliària (SAD) i de menjars d'acord amb el circuit que estableixi cada territori en funció de la intensitat de l'atenció a domicili que les persones necessitin i el nombre d'àpats diaris.\nLa Conselleria de Treball assumirà "tot el sobrecost que tinguin aquests serveis que gestionen els ajuntaments i consells comarcals" a través del contracte programa.


Política de Protecció de Dades - Crom Ride\nD’acord amb la legislació vigent en matèria de protecció de dades de caràcter personal, CROM EVENT MANAGEMENT, SLU amb CIF B17841495 informa als Usuaris del lloc web sobre la Política de Privacitat i Protecció de Dades que aplicarà en el tractament de les dades personals que l’Usuari faciliti en inscriure’s a la Crom Ride mitjançant la complementació del formulari de registre habilitat a l’efecte en el propi lloc web.\nPer poder navegar en el Lloc Web no cal que els usuaris revelin les seves dades personals. No obstant això, sí que ho serà per a realitzar la inscripció.\nL’emplenament del formulari de Nou compte per part dels Usuaris implica necessàriament, i sense reserves, el coneixement i acceptació de la present Política de de Protecció de Dades, pel que hauran de validar la casella habilitada a l’efecte en el formulari de Nova inscripció. Per tant, es recomana que l’Usuari la llegeixi detingudament abans d’emplenar el formulari d’inscripció.\nEn el formulari d’inscripció, els Usuaris han de proporcionar les següents dades veraces: nom i cognoms, correu electrònic, telèfon i DNI. L’Usuari, en proporcionar a CROM EVENT les seves dades de caràcter personal, consent expressament que CROM EVENT faci ús d’aquestes dades per a fins de comunicació i organització de la Crom Ride.\nCROM EVENT es compromet a no utilitzar les dades personals per a fins que no estiguin directament relacionats amb la Crom Ride. Així mateix, s’han adoptat les mesures necessàries d’índole tècnica i organitzativa per mantenir el nivell de seguretat requerit, segons la naturalesa de les dades personals tractades i les circumstàncies del tractament, amb l’objecte d’evitar, en la mesura del possible i sempre segons l’estat de la tècnica, la seva alteració, pèrdua, tractament o accés no autoritzat.\nENVIAMENT DE NOTIFICACIONS I COMUNICACIONS COMERCIALS\nMitjançant la validació de la casella habilitada a l’efecte en el Lloc Web o el registre voluntari per rebre newsletters, l’Usuari consent la recepció de notificacions i comunicacions comercials via correu electrònic per part de CROM EVENT.\nL’Usuari podrà renunciar en qualsevol moment a rebre qualsevol tipus de notificació i comunicació comercial enviant un correu electrònic a events@cromevent.com manifestant aquesta intenció de renúncia.\nEls menors d’edat no poden inscriure’s a la Crom Ride ni subministrar informació personal al lloc web per a ser inclosa en les bases de dades de CROM EVENT sense l’autorització del seu pare, mare o tutor legal. Si un menor d’edat s’inscriu a la Crom Ride se li sol·licitarà l’autorització dels pares o tutors legals abans de fer-li l’entrega de dorsal i se li denegarà la participació en cas que no la presenti.\nMODIFICACIONS A LA POLÍTICA DE PRIVACITAT\nCROM EVENT es reserva el dret de modificar la present Política de Privacitat i Protecció de Dades d’acord amb la legislació aplicable en cada moment, del que informarà degudament en el Lloc Web, de manera que recomana a l’Usuari que les revisi periòdicament per estar informat de com CROM EVENT protegeix seva informació.


Josep Pach, víctima de l'operació Bolero-Paprika\nBIOGRAFÍA MEMORIA HISTÓRICA\nActualizada 13/09/2020 a las 19:04\nprofessora de l'institut Guindàvols\n© Josep Pach, víctima de l'operació Bolero-Paprika\nEste artículo desvela los hechos vividos por el leridano Josep Pach Roselló como víctima de la operación Bolero-Paprika, de la que se cumplen 70 años. Una 'purga' contra comunistas orquestada por el gobierno francés. Además de Pach, los leridanos Sebastià Piera, Josep Niubó, Benet Torguet y Josep Bonifaci también serían deportados.\nJosep Pach Roselló neix a Lleida el 27 de febrer del 1911. Fou mestre durant la República, membre del col·lectiu Batec, regidor pel PSUC de la Paeria de Lleida entre el febrer i l’octubre del 1937 i secretari de la FET-UGT a Lleida. Amb la fi de la Guerra Civil es veu obligat a exiliar-se. A França participa com a membre de la UNE en l’intent de reagrupar els exiliats catalans i espanyols amb l’objectiu de recuperar el govern d’Espanya i alliberar-lo de la dictadura de Franco. L’any 1942 serà arrestat i condemnat a 3 anys de presó en l’operació Reconquista de España. El 30 de juliol del 1944 serà deportat a Buchenwald i serà alliberat l’abril del 1945. Serà repatriat a França, on viurà com a asilat polític. Però en plena Guerra Freda, el govern francès iniciarà una campanya de persecució i desprestigi dels comunistes de qualsevol nacionalitat que es troben en el seu territori. És en aquest context que s’organitzarà l’operació Bolero-Paprika, raó per la qual Josep Pach serà arrestat i deportat de nou, però en aquesta ocasió a l’Europa de l’Est, en concret, a Polònia, passant prèviament per Còrcega.\nDesprés de passar per diversos camps francesos, el 7 de setembre del 1942 seria detingut a Vern (Dordonya) per activitats de resistència en col·laboració amb la UNE Unión Nacional Española). Es tractava de l’operació Reconquista de España, que portaria a les presons franceses centenars de republicans espanyols. Se l’acusava de recaptar fons, publicació i distribució de premsa clandestina i reclutar guerrillers entre els exiliats espanyols i catalans en l’intent d’agrupar el major nombre possible de forces opositores per derrocar el règim de Franco. En un judici col·lectiu seria condemnat a 3 anys de presó. El 30 de juliol del 1944 partirà de la presó civil de Tolosa a Buchenwald, camp al qual serà deportat i on romandrà fins al seu alliberament l’11 d’abril del 1945.\nEn els dies següents s’organitzà l’evacuació dels supervivents, i Josep Pach serà repatriat a França, donada la impossibilitat de retornar a Espanya. Després d’una convalescència de gairebé nou mesos al sanatori Pic du Midi, a Pau, el gener del 1946 d’instal·là a Tolosa. A finals de l’any 1947 es traslladà a Perpinyà, on serà arrestat el 7 de setembre del 1950 en l’operació Bolero-Paprika.\nEl govern francès, de manera ben planificada, pretenia executar la deportació dels comunistes espanyols. L’operació es posà en marxa entre el gener i el febrer del 1950 i incloïa dues accions policials paral·leles: l’operació Bolero, dirigida contra els comunistes catalans i espanyols, que serien deportats principalment a Còrsega i Algèria, mentre que l’operació Paprika va ser dirigida contra els comunistes d’altres nacionalitats, deportats cap a l’est via Estrasburg (cap a l’URSS, Polònia, República Txeca, Hongria o Itàlia).\nEl 7 de setembre del 1950 a les 5 de la matinada les diferents brigades de policia, amb furgons o camionetes, es van dirigir al domicili dels investigats i de forma coordinada i fulminant efectuaren les detencions. El dispositiu tenia ordres de detenir el màxim possible d’inculpats i conduir-los directament a les comissaries més properes per tal d’agrupar-los i, sense cap vista oral ni document d’arrest, ficar-los en camions i dirigir-los cap als punts convinguts d’expulsió o d’embarcament a la frontera francesa. El nombre total de detinguts va ser de 288, entre els quals un grup de 177 format per comunistes espanyols i catalans. Després d’un registre poc ortodox, al seu domicili de Perpinyà, Pach va ser portat a la prefectura per ser interrogat. Víctimes d’arrestos similars, com el doctor Josep Bonifaci Mora, de Llimiana, van deixar escrit que “decidiren escorcollar-nos fins als racons més íntims del cos. Ens van despullar totalment. Vam obeir i estiguérem com diuen que estaven Adam i senyora al Paradís terrenal. Els gendarmes –alguns amb guants, d’altres amb les mans nues– ens grapejaren. No varen trobar ni pistoles, ni metralladores, ni canons, ni dinamita, ni còctels Molotov”.\nSense cap mena de garanties jurídiques, tots van ser portats al camp de Sables (a prop de Portet-sur-Garonne). “Vam ser portats al camp de Sables, un camp amb barraques, que, quan la guerra, els hitlerians el feien servir de camp de concentració. Cap a les 9 començaren la fitxa criminal: empremtes digitals dels deu dits de les mans, fotografia de front i de perfil, talla, etc. Quan ja vam ser fitxats, va començar l’interrogatori. Ens deien a tots: “Vostès conspiren contra la pau en el país que generosament els ha concedit asil; la paciència ja se’ns ha acabat i no poden seguir vivint a França. Com que vostè és comunista, generosament li oferim portar-lo a l’altre cantó del teló d’acer, si no, el desterrarem als confins del desert a Algèria\n, escriu Bonifaci. Per tant, van ser fitxats, escorcollats, interrogats sense possibilitat de defensa i acusats de conspiració comunista contra l’estat francès.\nEl dia 9 de setembre serien embarcats cap a Algèria i Còrsega. Les ordres d’arrest i expulsió donades pel Ministère de l’Intérieur el 4 de setembre del 1950 foren iguals per a tots els sospitosos consignats en les llistes. En el cas de Josep Pach, s’ordena la deportació a Còrsega. Segons explica l’informe policial emès el dia de les detencions, al domicili de Josep Pach no es va trobar cap document que el comprometés o pogués ser utilitzat en la seva contra. Malgrat tot, fou detingut, atesos els informes de vigilància i seguiment que els Renseignements Généraux havien elaborat al llarg dels mesos anteriors.\nEmmanillats van ser portats fins al port de Toló, on embarcarien en direcció a Còrsega. Se’ls va agrupar i distribuir pels municipis de l’illa per ordre alfabètic i de 5 en 5. Així, Josep va ser enviat a Piedicroce amb un altre lleidatà, Josep Niubó, de Bell-lloc.\nEl missatge que els donaren en abandonar-los a l’illa fou “sou lliures –deien– podeu buscar-vos feina, però sense sortir del poble. Presenteu-vos tots els dies a la gendarmeria local”. El que sabem de Josep Pach en la seva estada obligada a Còrsega ha estat extret dels processos verbals fets a la Section Générale de la Sûreté Nationale i que registrava el Comissaire de Police, el Chef du Service des Renseignements Généraux a Bastia. En un, redactat el 5 de desembre del 1950, afirmava: “Vaig arribar a Piedicroce el 10 de setembre del 1950. (...) He pogut trobar feina sense cap dificultat. He estat contractat per Monsieur Antoine Colombani, propietari al poble de Pastoreccia, que m’allotja, m’alimenta i em dona no més de tres mil francs mensuals. Disposo d’una habitació neta a casa del meu cap on hi ha un llit de matrimoni que comparteixo amb un dels meus compatriotes. Tenim llençols i prou mantes. El menjar és saludable i abundant, i faig els menjars en família a la mateixa taula que el meu cap. Estic dins la Comuna de Piedicroce, on la tranquil·litat és completa, sóc lliure de moure’m i no he tingut mai cap contrarietat.”\nAl mes d’abril del 1951, un funcionari del Ministère de l’Intérieur els va informar que eren expulsats de França per sempre.\nUn primer vaixell va deixar l’illa el 19 de juny del 1951 en direcció a Gibraltar. Al port els esperava un vaixell de càrrega polonès que havia de dur-los a Varsòvia. Els països que oferiren asil foren Polònia, Hongria i Txecoslovàquia. Josep havia estat assignat a Txecoslovàquia, segons consta en el seu Titre d’Identité, i amb visat concedit per l’ambaixada d’aquest país. Però el país d’acollida final va ser Polònia. Josep Pach acabaria residint definitivament a Katovice, fins a l’any 1959 en què retorna a Lleida, on va morir el 25 d’agost de 1975.\n2.Muere ahogado un niño de 12 años en el pantano de la Llosa del Cavall\n1. Los ingresos por covid en Lleida siguen bajando\n2. Tot és possible\n3. Una persona herida en un incendio en un piso en Almacelles\n4. Detenido en la Seu d'Urgell uno de los ladrones que ataron al propietario de una casa en...\n5. Detenido un joven en Lleida por apuñalar a otro en el abdomen


EH diu que l'Assemblea és decisiva «per construir la nació basca»\n19 abril 2021 21:20\nAnasagasti afirma que sembla que hi ha gent que «enyora ETA quan actuava»\nL'assemblea d'electes municipals bascs constituïda dissabte a Pamplona fou qualificada ahir pel membre de la Mesa Nacional d'HB i parlamentari d'EH, Kepa Gordejuela, de «transcendental», i afegí que es recordarà com «l'element determinant per construir la nació basca». Tot i això, aquesta percepció no va ser compartida pel portaver del PNB en el Congrés dels Diputados, Iñaki Anasagasti, que considerà que el que hi va haver dissabte a Pamplona va ser una trobada en què electes municipals es reuniren «per parlar de les seves coses».\nGordejuela realitzà aquestes manifestacions a la localitat alabesa d'Agurain en un acte en què el representant de la formació abertzale envestí contra el PP i el PSE-EE per les seves crítiques a la creació d'aquest organisme. El dirigent d'HB es demanà «qui són ells» per desqualificar l'assemblea, que insistí en què va ser creada en un acte «totalment democràtic, perquè s'exercí la sobirania des de tots els herrialdes ('ajuntaments')».\nGordejuela afirmà que el que passà dissabte a Pamplona fou un pas «transcendental» en haver-se constituït la «primera institució democràtica d'Euskal Herria». A més, afegí que el pas fet dissabte «no té tornada enrere», i no dubtà a afirmar que en la història es recordarà com «l'element determinant per construir la nació basca, nació que té fondes arrels en la història». .\n«Aquests Borrells, Iturgaiços, i Orejas abans ens deien que quan la lluita armada paràs es podria defensar tot en democràcia, sembla que en la seva democràcia. I en aquest moment, ens diuen que això té límits que són Constitucions imposades i Estatuts imposats», va afegir.\nPer la seva banda, el portavou penebista es referí a l'assemblea d'electes municipals afirmant que hi ha «molta intolerància», i afegí que sembla que «hi ha gent que enyora la situació anterior, quan ETA actuava a tota hora i hi havia morts i funerals».


El Primavera Sound 2022 serà del 2 al 12 de juny i programarà més de 400 bandes - Diari de Barcelona | Diari de Barcelona\nEl Primavera Sound 2022 serà del 2 al 12 de juny i programarà més de 400 bandes - Diari de Barcelona\nAL PARC DEL FÒRUM\nEl Primavera Sound 2022 serà del 2 al 12 de juny i programarà més de 400 bandes\nEl pressupost del festival és superior als 50 milions d'euros i s'espera una assistència de més de 400.000 persones\nPublicat el 21 de maig 2021\nEl Primavera Sound 2022 programarà més de 400 bandes que actuaran del 2 al 12 de juny al Parc del Fòrum i a sales de concerts de la ciutat. Seran 11 dies ininterromputs de concerts que tindran les seves jornades principals al Parc del Fòrum durant dos caps de setmana, del 2 al 4 de juny i del 9 al 11 juny i que el dia 12 acomiadarà amb la festa Brunch - On the Beach.\nOver 500 shows. 11 uninterrupted days of music. 2 weekends.\nThis will be #PrimaveraSound202X2\n\_uD83D\_uDDD3\_uFE0F Line up released on May 25th\n\_uD83C\_uDF9F\_uFE0F Tickets on sale on June 1st\nInfo: https://t.co/Cp53uNW2vc pic.twitter.com/czzjDtimrw\n— primavera_sound (@Primavera_Sound) May 21, 2021\nEntremig, del 5 al 8 de juny, el Primavera Ciutat portarà més de 150 concerts per diverses sales de Barcelona. El cartell dels caps de setmana serà diferent entre si, excepte alguns artistes destacats que sí que duplicaran la presència. El pressupost és superior a 50 milions d'euros i s'espera una assistència de més de 400.000 persones en l'acumulat de tota la setmana.\nAlfonso Lanza, codirector del Primavera Sound, ha indicat que seran dos caps de setmana al Parc del Fòrum, però en realitat seran 11 dies de música ininterrompuda a Barcelona i Sant Adrià. Les jornades principals del festival seguiran sent al Parc del Fòrum, però del 5 al 8 de juny, el Primavera Ciutat s'aproparà a Barcelona.\n"Amb aquest moviment, volem que les sales recuperin el protagonisme que han perdut i reivindicar el seu paper en el teixit cultural de la ciutat de Barcelona". Per això, ha afegit, han arribat a un acord amb l'Associació de Sales de Concerts de Catalunya i s'han incorporat al projecte Apolo, Razzmatazz, Sidecar, Luz de Gas, La Nau i Jamboree, entre d'altres. Ha assegurat que molts dels "grans artistes internacionals" que estan al Fòrum també estaran a les sales.\nLanza ha apuntat que s'han programat més de 500 concerts en 11 dies que duplicaran l'oferta habitual del Primavera Sound al Fòrum, en la que serà "l'edició més ambiciosa del festival". Lanza ha assenyalat que el motiu del format estès és convertir el Primavera en el festival musical de referència d'Europa i convertir Barcelona i Sant Adrià en capitals mundials de la música durant 10 dies. "És un pas molt important per a la ciutat".\nPel que fa a l'aforament del Parc del Fòrum, Lanza ha explicat que és possible que es pugui ampliar a l'entorn de les 75.000 i les 80.000 persones i que creixerà per la zona de Sant Adrià.\nEstà previst que aquest dimarts s'anunciï el cartell del Primavera Sound. De moment, només s'ha confirmat el retorn d'Antònia Font per a l'edició del 2022. "És un cartell espectacular, l'any que ve hi haurà des de grans noms internacionals fins a grups locals i amb molts estils per a tots", ha assegurat. "Alguns caps de cartell del festival actuaran els dos caps de setmana i d'altres ho faran un cap de setmana i a les sales, i d'altres només un cap de setmana". Lanza ha destacat, però, que els dos caps de setmana no són idèntics, sinó dues experiències diferents.\nLanza ha dit que tothom que tenia una entrada d'alguna de les edicions cancel·lades haurà d'escollir entre el primer o el segon cap de setmana. També tindran la possibilitat d'ampliar-ho i assistir als dos caps de setmana i, en el cas de les entrades de dia, entre un dels sis dies principals al Parc del Fòrum, sense importar de quin cap de setmana es tracti.\nLes noves entrades per al Primavera Sound 2022 Barcelona-Sant Adrià en totes les seves modalitats es posaran a la venda l'1 de juny.\nSobre l'entrada a les sales, Lanza ha indicat que tots els que tinguin abonament podran entrar a les sales, que en seran unes 16.\nPer altra banda, Lanza ha explicat que el pressupost és superior a 50 milions d'euros i s'espera una assistència de més de 400.000 persones en l'acumulat de tota la setmana. El codirector del Primavera Sound ha destacat que generarà més de 350.000 pernoctacions a la ciutat de Barcelona.\nFundació Primavera Sound\nEn una roda de premsa acompanyats per Ada Colau, l'alcaldessa de Barcelona, Alberto Guijarro, codirector del Primavera Sound, ha anunciat la creació de la Fundació Primavera Sound, que té l'objectiu d'aglutinar "totes les accions de responsabilitat social corporativa". Tindrà una seu al barri del Besòs i el Maresme i una dotació de 200.000 euros. "Serà una confluència de la música, l'educació, la integració al feminisme i la sostenibilitat", ha dit Guijarro. S'organitzaran cursos de formació, taller i xerrades obertes al barri del Besòs. També ha dit que crearan una ràdio comunitària i destinaran 1.000 entrades gratuïtes per a la gent del barri.


La Font de la Figuera reconeix l'esport local a la Gala de l'Esport\nL'acte tindrà acaba de celebrar-se hui divendres al teatre Joan de Joanes\nLa Font de la Figuera acaba de celebrar la I Gala de l'Esport que reconeix l'esport i els seus esportistes més destacats de 2019. Una comissió assessora de l'esport integrada per professionals i aficionats vinculats a l'àmbit esportiu local va valorar totes les candidatures resultant 11 reconeixements i mencions que l'Ajuntament acaba de lliurar aquesta vesprada al teatre Joan de Joanes.\nEl Club de Judo ha resultat guanyador en les categories Esport Base i Igualtat, mentre que l'especialista en CrossFit, Fabián Beneito, també ha recollit el reconeixement a l'Esport Individual i la Menció Especial Rellevància. Com Esport Col·lectiu, el club de futbol La Font de la Figuera CF ha resultat el més valorat i Alejandro Albero s'ha endut el de Jove Promesa per la seua dedicació al Ciclocròs. La Constància ha estat per a Vicent Gandia, corredor de trail, mentre que la Trajectòria més destacada ha sigut per al veterà atleta Tono Pérez. En Iniciativa Esportiva destaca Miquel Bas, mentre que La Cooperativa La Viña i els germans Gandia han recollit les mencions a Entitat Col·laboradora i Suport a l'Esport Local, respectivament.\nTant l'alcalde, Vicent Muñoz, com el regidor d'Esports, Miguel Ángel Micó destaquen la iniciativa com a necessària per a "posar en valor i impulsar l'esport local, àmpliament practicat per multitud de veïnes i veïns, tant a nivell aficionat com professional i en diverses categories, desenvolupant-se moltes d'elles cada any en tornejos, actuacions i per descomptat, amb participació activa en gales benèfiques i actuacions de diversa índole".


Inici | Serveis | Assessorament | Fiscal-Finançament | Obligacions fiscals en l'exportació\nObligacions fiscals en l'exportació\nEl trànsit intracomunitari de mercaderies i serveis origina, igualment, una sèrie d'obligacions fiscals per a l'operador, principalment als efectes dels següents models:\n- Model 303. Impost sobre el valor afegit. Autoliquidació.\n- Model 349. Declaració recapitulativa d'operacions intracomunitàries.\nSistema obligatori d'informació estadística i fiscal que els operadors intracomunitaris han de complir.\nAquest sistema, a Espanya, és el denominat INTRASTAT, que obliga a presentar a les Oficines del mateix nom, un cop al mes, una relació que reflecteixi un a un els enviaments de mercaderies realitzats des d'Espanya a la resta de països de la UE (ja la inversa).\nTenen aquesta obligació d'informació les empreses que hagin efectuat operacions intracomunitàries l'any anterior, o en l'actual, que superin, en valor, un determinat llindar o límit. Aquests llindars canvien amb certa freqüència. L'any 2013 no calia presentar la declaració si no s'assolia el llindar de 250.000 euros (llindar d'exempció), bé sigui en Expedició o en Introducció de mercaderies.\nNo obstant això, si una empresa inicialment dispensada de presentar declaracions INTRASTAT superés en el curs de l'any la xifra dels 250.000 euros per Introduccions o Expedicions intracomunitàries, quedarà obligada al mes en què es va superar aquest volum a presentar declaració estadística en la que inclourà totes les operacions intracomunitàries realitzades des de l'inici de l'exercici fins a aquest moment.\nSi un operador intracomunitari presenta voluntàriament declaració estadística, estant dispensat d'això per no assolir el seu volum de comerç intracomunitari dels llindars anteriorment esmentats, quedarà subjecte a les obligacions formals que es deriven del sistema INTRASTAT des d'aquest mateix moment.\nEs pot obtenir més informació sobre el Sistema INTRASTAT, al Departament de Duanes i Impostos Especials de l'Administració Tributària (o a la seva pàgina web www.aeat.es), o a la Cambra de Comerç, Indústria i Navegació corresponent a la seu del exportador.\nEls autònoms i empreses que hagin de realitzar operacions comercials amb estats de la Unió Europea, bé siguin intercanvis de béns o de serveis, s'han de donar d'alta com a operadors intracomunitaris, la qual cosa suposa la seva inscripció en el cens VIES (Sistema d'Intercanvi d'Informació sobre l'IVA). Aquest cens és un registre d'operadors disponible per a la consulta a la seu electrònica de l'Agència Tributària.\nEn el moment d'emetre una factura a un país de la Comunitat Europea, l'empresa ha de consultar el cens per saber si el destinatari figura en ell. D'estar-ho, la factura no portarà IVA. En cas contrari, si portarà l'impost, com si es facturés a un particular. Els països comunitaris procediran de la mateixa manera per facturar a una empresa espanyola.\nImpost sobre Activitats Econòmiques (IAE): cal contrastar que l'epígraf d'exportació hi és present o en cas contrari ampliar-lo.\nL'Impost sobre Activitats Econòmiques (IAE) és un impost que forma part del sistema tributari espanyol gestionat pels ajuntaments. Grava de forma directa la realització de qualsevol tipus d'activitat econòmica, tant persones físiques com jurídiques. A diferència d'altres impostos, el seu import és constant independentment del balanç de l'activitat. És un impost directe, obligatori, proporcional, real i de gestió compartida.\nEs considera que una activitat s'exerceix amb caràcter empresarial, professional o artístic, quan suposi l'ordenació per compte propi de mitjans de producció i de recursos humans o d'un d'ambdós, amb la finalitat d'intervenir en la producció o distribució de béns o serveis.\nAquest impost es paga en cada un dels municipis on s'exerceix la activitat.\nDeclaració Censal: en cas de modificació de l'activitat si l'exportació no hi era present.\nImpost progressiu que han de pagar els empresaris individuals i les societats civils privades, i que contempla totes les rendes que s'han obtingut al llarg del període impositiu: les derivades de l'activitat empresarial i les obtingudes com a persona física.\nL'impost sobre societats és un tribut que grava anualment la renda neta de les societats i la resta d'entitats jurídiques. Aquest impost s'exigeix a partir del resultat comptable i genera per al contribuent (subjecte passiu) i per a l'Administració recaptadora (subjecte actiu) un conjunt d'obligacions i drets, materials i formals, així com sancions tributàries en cas d'incompliment. L'IS afecta només les societats, no l'empresari individual.\nImpost sobre el valor afegit (IVA): L'exportació de bens està exempta d'IVA però caldrà estar inscrits en el "Registre d'Operadors Intracomunitaris" (cens VIES). Totes les factures hauran d'incorporar el número del venedor i del comprador. http://ec.europa.eu/taxation_customs/vies/?locale=es